Diari Oficial de la Generalitat Valenciana


Sumari del DOGV 5768, del 22-05-2008 (2008/6247)

RESOLUCIÓ de 5 de maig de 2008, de la Conselleria d'Educació, per la qual s'atorga la denominació específica d'El Puntal al Centre Públic de Formació de Persones Adultes de Crevillent.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   5768

Data del DOGV
:   22-05-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/6247


Data del document
:   05-05-2008

Organisme emissor
:   Conselleria d'Educació

Tipus de document
:   Resolució

RESOLUCIÓ de 5 de maig de 2008, de la Conselleria d'Educació, per la qual s'atorga la denominació específica d'El Puntal al Centre Públic de Formació de Persones Adultes de Crevillent. [2008/6247]  
El Consell Escolar del Centre Públic de Formació de Persones Adultes de Crevillent, va aprovar sol·licitar la denominació específica d'El Puntal per al dit centre.  
Esta proposta va ser aprovada, per unanimitat, pel Consell Escolar Municipal i disposa, a més, de l'informe favorable de la Inspecció Educativa de la Direcció Territorial d'Educació d'Alacant.  
L'article 13 de la Llei Orgànica 8/1985, de 3 de juliol, reguladora del Dret a l'Educació, establix que tots els centres tindran una denominació específica.  
L'article 4.2 del Reglament Orgànic i Funcional de les Escoles d'Educació Infantil i dels Col·legis d'Educació Primària (Decret 233/1997, de 2 de setembre, DOGV de 08.09.1997), aplicable segons disposa la disposició addicional segona, als centres específics d'Educació de Persones Adultes, establix que en els centres existents, el consell escolar podrà proposar a la conselleria d'Educació la denominació específica, amb un informe previ favorable del consell escolar municipal, o, si no n'hi ha, del ple de l'ajuntament a què pertanyen.  
L'article 4.3 del dit Reglament establix que no podran existir, en el mateix municipi, centres amb la mateixa denominació específica o que puga induir a error o confusió.   
El Registre de Centres Docents de la Comunitat Valenciana certifica que no figura inscrit cap centre en eixa localitat amb la dita denominació.  
En virtut d'això i fent ús de les facultats que em conferix l'article 28 de la Llei 5/1983, de 30 de desembre, del Consell, resolc:  
Primer  
Atorgar la denominació específica d'El Puntal al Centre Públic de Formació de Persones Adultes de Crevillent, codi 33434791.  
Segon  
Esta disposició s'inscriurà en el Registre de Centres Docents de la Comunitat Valenciana.  
Tercer  
La present resolució tindrà efectes des del mateix dia que es publique en el Diari Oficial de la Comunitat Valenciana.  
Quart  
D'acord amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació en el termini d'un mes des de l'endemà de la publicació.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació.  
València, 5 de maig de 2008.- El conseller d'Educació: Alejandro Font de Mora Turón.